นายกรัฐมนตรี ยืนยันจะจัดสรรตำแหน่งรัฐมนตรีโดยคำนึงถึงผลประโยชน์ของประเทศชาติและประชาชนเป็นหลัก พร้อมจะเร่งยกเลิกการบังคับใช้มาตรา 44
นายกรัฐมนตรี ยืนยันจะจัดสรรตำแหน่งรัฐมนตรีโดยคำนึงถึงผลประโยชน์ของประเทศชาติและประชาชนเป็นหลัก พร้อมจะเร่งยกเลิกการบังคับใช้มาตรา 44 ให้เร็วที่สุดก่อนมีรัฐบาลใหม่            พลเอก ประยุทธ์ จันทร์โอชา นายกรัฐมนตรี เปิดเผยความคืบหน้าในการจัดตั้งบาลว่า เมื่อมีพระบรมราชโองการโปรดเกล้าโปรดกระหม่อมแต่งตั้งนายกรัฐมนตรีแล้ว โดยหลังจากนี้ตามกฎหมายนายกรัฐมนตรีสามารถหารือเพื่อจัดสรรตำแหน่งรัฐมนตรีได้ ซึ่งยืนยันว่า การจัดสรรตำแหน่งรัฐมนตรีนั้นคำนึงถึงผลประโยชน์ของประเทศและประชาชนเป็นหลัก ซึ่งแต่ละพรรคต่างมีนโนบายที่เป็นประโยชน์ต่อประชาชน และเนื่องจากรัฐบาลมาจากการเลือกตั้งของคนไทยทั้งประเทศ จึงต้องนำนโยบายของแต่ละพรรคมาปรับให้สอดคล้องกับงบประมาณที่มีอยู่ในปัจจุบัน โดยจะพิจารณาจากแผนงานเดิมและแผนงานใหม่ เพื่อให้เกิดประโยชน์กับประชาชนให้มากที่สุด ซึ่งเชื่อว่าจะเรียบร้อยโดยเร็ว ------เสียง------            สำหรับการยกเลิกคำสั่งและประกาศของคณะรักษาความสงบแห่งชาติ หรือ คสช. ตามมาตรา 44 ของรัฐธรรมนูญนั้น นายกรัฐมนตรี ยืนยันว่า จะเร่งดำเนินการยกเลิกให้เร็วที่สุด และไม่ต้องกังวลเพราะทุกอย่างจะต้องดำเนินการให้แล้วเสร็จก่อนที่จะมีรัฐบาลใหม่ และจะมีผลเป็นทางการหลังคณะรัฐมนตรีชุดใหม่เข้าถวายสัตย์ปฏิญาณตนแล้ว.